Diari Oficial de la Generalitat Valenciana


Sumari del DOGV 5508, del 09-05-2007 (2007/4908)

RESOLUCIÓ de 12 d'abril del 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel¿la de 2.081 m² de superfície, situada a Carlet (València), carrer Xaloc, 16, realitzada per l'ajuntament del dit municipi a favor de la Generalitat, per a ser destinat a la construcció d'un centre tecnològic d'hortofruticultura (CTF).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5508

Data del DOGV
:   09-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/4908


Data del document
:   12-04-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Carlet
    * cultura regional
    * transmissió de la propietat
    * propietat immobiliària

L'Ajuntament de Carlet, en sessió plenària realitzada el dia 28 de setembre de 2006, va acordar la cessió gratuïta a la Generalitat de la parcel·la de la seua propietat, de 2.081 m² de superfície, situada al Xaloc, 16, de la dita població.  
A proposta de la conselleria d'Agricultura, Pesca i Alimentació, es van iniciar els tràmits legals oportuns per a l'acceptació de la cessió de la parcel·la.  
La cessió es realitza amb la finalitat de destinar la parcel·la a la construcció d'un centre tecnològic d'hortofruticultura (CTF), amb subjecció al que disposa l'article 111 del Reglament de Béns de les Entitats Locals, en tindre l'immoble que se cedix la naturalesa jurídica de patrimonial.  
Basant-se en l'article 44 de la Llei 14/2003, de 10 d'abril, de Patrimoni de la Generalitat i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Carlet de la parcel·la que té 2.081 m² de superfície aproximada, situada al carrer Xaloc, 16 de la dita població, que confronta: nord, carrer Xaloc: sud, zona verda: est, carrer Tramuntana, i oest, parcel·la 27 del Parc Industrial Ciutat de Carlet.  
Consta inscrita en el Registre de la Propietat de Carlet al tom 2062, llibre 343, foli 51, finca 22072, inscripció 1a.  
Referència cadastral: 4767905DR9228W6656OV.   
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Carlet, s'efectua amb la condició de destinar la parcel·la a la construcció d'un centre tecnològic d'hortofruticultura (CTF) i amb subjecció al que disposa l'article 111 del Reglament de Béns de les Entitats Locals.  
Tercer  
La parcel·la acceptada, haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici públic agrícola i adscrit a la conselleria d'Agricultura, Pesca i Alimentació, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat .  
València, 12 d'abril de 2007.- El conseller d'Economia, Hisenda i Ocupació: Gerardo Camps Devesa  
RESOLUCIÓ de 12 d'abril del 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel'la de 2.081 m² de superfície, situada a Carlet (València), carrer Xaloc, 16, realitzada per l'ajuntament del dit municipi a favor de la Generalitat, per a ser destinat a la construcció d'un centre tecnològic d'hortofruticultura (CTF). [2007/4908]Conselleria d'Economia, Hisenda i Ocupació